
TRESTNÝ ROZKAZ V MENE SLOVENSKEJ REPUBLIKY -20T 95/2024
Okresný súd v Prievidzi vydáva podľa § 353 ods.1 Tr. por. rozhodol: -20T 95/2024
O b v i n e n ý A. B. C. D. C. E. , nar. XX.XX.XXXX v F., trvale bytom F., G. XX. XXXXXXX XX/XX uznáva
sa
za
vinného
, že:
dňa 27.7.2024 v čase okolo 19.15 hod. v meste Handlová na Ulici 29. augusta pri detskom ihrisku, pod vplyvom alkoholu a bez bližšieho logického motívu pristúpil k poškodenému H. B., ktorý tam sedel v tom čase na lavičke a tomuto povedal, že „čo čumí na jeho psa“, na čo mu poškodený odpovedal, že na neho nepozerá, pričom obvinený sa začal bezdôvodne na poškodeného zaháňať rukami a nohami, pričom ho netrafil, čomu sa ale musel poškodený vyhýbať a následne na poškodeného obvinený opakovane kričal, že „ho zabije, že vie kde býva a že si ho nájde“, následne po týchto vyhrážkach obvinený z miesta
odišiel a na miesto sa k poškodenému vrátil a toho istého dňa 27.7.2024 v čase okolo 19.25 hod. a znovu na poškodeného začal nepríčetne kričať, že „ho zabije“, začal si vyzliekať svoje tričko a snažil sa poškodeného napadnúť, čím mu svojím konaním síce nespôsobil zranenia, ale uvedené konanie obvineného vzbudilo u poškodeného dôvodnú obavu o jeho život a zdravie, teda inému sa vyhrážal smrťou takým spôsobom, že to môže vzbudiť dôvodnú obavu,
čím
spáchal
prečin nebezpečného vyhrážania podľa § 360 ods. 1 Trestného zákona č. 300/2005 Z. z. v znení neskorších predpisov (ďalej len Tr. zák.) a za to sa odsudzuje Podľa 360 ods. 1, § 51 ods. 1, § 38 ods. 3, § 36 písm. l/ Tr. zák. k trestu odňatia slobody s probačným dohľadom 4 (štyri) mesiace, výkon ktorého sa mu podľa § 51 ods. 2 Tr. zák. podmienečne o d k l a d á na skúšobnú dobu 15 (pätnásť) mesiacov. Podľa § 51 ods. 4 písm. a/ Tr. zák. sa mu u k l a d á povinnosť spočívajúca v príkaze nepriblížiť sa k poškodenému H. B., nar. XX.X.XXXX, bytom F., G. I. XXXX/X/X na vzdialenosť menšiu ako päť metrov a nezdržiavať sa v blízkosti obydlia poškodeného alebo v určenom mieste, kde sa takáto osoba zdržuje alebo ktoré navštevuje. Poučenie: -20T 95/2024
Proti trestnému rozkazu môže podať odpor do 8 dní odo dňa jeho doručenia obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Podaním odporu sa trestný rozkaz ruší a vo veci sa nariadi hlavné pojednávanie. Poškodený môže podať odpor proti výroku o náhrade škody, ktorým bola priznaná náhrada škody. Poškodený môže vziať súhlas s trestným stíhaním späť až do času, kým je trestný rozkaz doručený niektorej z osôb uvedených v ods. 1 § 355 Trestného poriadku (pri trestných činoch uvedených v § 211 Tr. por.). Ak sa v určenej lehote nepodá odpor, stane sa trestný rozkaz právoplatným a vykonateľným.

